ขอความร่วมมือผู้สูงอายุ ผู้ป่วยโรคเรื้อรัง ฉีดวัคซีนเข็มกระตุ้นก่อนช่วงเทศกาลสงกรานต์
พญ.สุมณี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข เปิดเผยว่า กรมควบคุมโรค ได้วิเคราะห์จำนวนผู้เสียชีวิตรายวัน ตั้งแต่ 15 กุมภาพันธ์ ถึง 4 มีนาคม 2565 ยอดผู้เสียชีวิตรายวัน เมื่อเทียบกับประเทศในแถบยุโรปและประเทศแถบเอเชีย จะเห็นว่า ผู้เสียชีวิตจากสายพันธุ์เดลตา มากกว่าผู้เสียชีวิตจากสายพันธุ์โอมิครอน โดยปัจจัยที่ลดการเสียชีวิตที่เห็นได้ชัดเจนคือ วัคซีนเข็มกระตุ้น สอดคล้องกับข้อมูลของกรมควบคุมโรค ว่าพูดได้รับวัคซีนเข็มกระตุ้น เสียชีวิตน้อยกว่าผู้ได้รับวัคซีน 2 เข็มถึง 7 เท่า และลดการเสียชีวิตได้ถึง 41 เท่า ซึ่งกลุ่มเสี่ยง เช่น ผู้สูงอายุ ผู้ป่วยโรคเรื้อรัง ผู้ป่วยติดเตียง ผู้ป่วยมะเร็งระยะสุดท้าย ก่อนช่วงวันหยุดยาวสงกรานต์ ขอเชิญชวนให้ประชาชน ที่เป็นผู้สูงอายุ ผู้ป่วยโรคเรื้อรังและเด็กเล็ก  ไปรับวัคซีนเข็มกระตุ้นให้มากๆ ก่อนจะถึงช่วงวันหยุดยาวที่จะมีการทำกิจกรรมร่วมกันค่อนข้างมากและมีความเสี่ยงที่จะพบผู้ติดเชื้อจำนวนมากตามที่ได้คาดการณ์ไว้ก่อนหน้านี้สำหรับมาตรการความปลอดภัยในช่วงเทศกาลสงกรานต์ ที่เสี่ยงการแพร่ระบาด ได้แก่ การเดินทางกลับภูมิลำเนา การรวมตัวของญาติพี่น้อง พบปะสังสรรค์ รับประทานอาหารร่วมกัน มีการทำกิจกรรมในวันสงกรานต์ รดน้ำดำหัวผู้ใหญ่ การสาดน้ำปะแป้ง กิจกรรมรวมตัวประเพณีท้องถิ่น วัฒนธรรมพื้นบ้าน สถานที่ต้องเฝ้าระวังคือ การเดินทางโดยรถขนส่งสาธารณะ สถานีขนส่ง ปั๊มน้ำมัน จุดพักรถ ที่บ้าน ร้านอาหาร ศาสนสถาน สถานที่ท่องเที่ยวในแต่ละพื้นที่ โรงแรม ห้างสรรพสินค้า community mall อย่างไรก็ตาม ศบค. ไม่ได้ห้ามจัดกิจกรรมช่วงสงกรานต์นี้ แต่ขอให้ทุกฝ่ายต้องอยู่ภายใต้มาตรการความปลอดภัย ตามที่กระทรวงสาธารณสุขกำหนด